Komisijos reglamentas (EB) Nr. 479/2004
2004 m. kovo 15 d.
nustatantis žaliavinio tabako kiekius, kurie Italijoje gali būti perkelti į kitą veislių grupę pagal 2004 m. derliaus garantuojamąją ribą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos Reglamentą (EEB) Nr. 2075/92 dėl bendro žaliavinio tabako rinkos organizavimo [1], ypač į jo 9 straipsnio 4 dalį,
Kadangi:
(1) Reglamento (EEB) Nr. 2075/92 9 straipsnis nustato produkcijos kvotas įvairioms tabako veislių grupėms. Individualios kvotos gamintojams paskirstomos pagal 2004 m. derliaus garantuojamąsias ribas, nustatytas 2002 m. kovo 25 d. Tarybos reglamento (EB) Nr. 546/2002, nustatančio priemokas ir garantuojamąją ribą 2002, 2003 ir 2004 m. derliaus tabako lapams pagal veislės grupę ir valstybę narę ir iš dalies pakeičiančio Reglamentą (EEB) Nr. 2075/92 [2], II priede. Remdamasi Reglamento (EEB) Nr. 2075/92 9 straipsnio 4 dalimi Komisija gali suteikti teisę valstybėms narėms perkelti dalis savo garantuojamųjų ribų kiekių iš vienų veislių grupių į kitas, jei tokie perkėlimai nesudaro papildomų išlaidų EŽŪOGF ir nepadidina valstybei narei paskirtų bendrų garantuojamųjų ribų.
(2) Įvykdžius minėtas sąlygas, turėtų būti leidžiama atlikti perkėlimus tose valstybėse narėse, kurios pateikė paraiškas dėl jų.
(3) Šiame reglamente nustatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Iki Komisijos reglamento (EB) Nr. 2848/98 [3] 10 straipsnio 1 dalyje nustatyto auginimo sutarčių sudarymo galutinio termino 2004 m. derliui valstybėms narėms leidžiama perkelti kiekius iš vienos veislių grupės į kitą pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos Oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2004 m. kovo 15 d.